Tu quoque

S****' Agumend (ladainisch fa „aa du“) (a *Appell on die [[Heuchelei]]*) ischn Deng'gfehla än  logische Feelschluss unnen redorische Gniff, baidema vasuchd, ä Agumend zu schwäsche, womma zaische konn, dassde G'schbrächsgeschna des jo a selwa machd odda schunschd irschendwie domid im Widdascbhruch schdehd, wassa do saache dud. Ma vaglaischd die Posizion odda Tees middm Vahalde vun soim Gescheniwwa unn zaischd odda konschdruierd do än Widdaschbruch. Dodmid werd donn die Ausaache als Uuglabwirdisch unn falsch z'rigg'gwiese. De Urschbrung lischd in de ledschde Worde vum Caesar "καὶ σύ, τέκνον " (aa du, moin Sohn), iwwaliefad vum Sueton (Kaiserviten I, 82).

Baim *tu quoque* vasuchdma die moralisch B'reschdischung vunna Person fa ä Aussach, B'haubdung, Vorschrifd uffzuschdelle etc., zu erschidarre, indema sachd, dass die Person donn awwa biddschää sisch selwa dro halde muss. Odda onnaschd, wonn jemond ebbes sisch unn onnare zugschdeje dud, konn die Person nedd bledzlich in bschdimmde Fäll was onnares männe unn tadle. Des heesd, wonn g'zaischd werre konn, dass ä Person sisch jo selwa ganedd on des halde dud, wasse predischd, donn werd gschlosse, dass die Aussach, B'haubdung, Vorschrifd etc. zu Ureschd uffgschdelld worre unn deswesche falsch isch, zurigggnumme werre muss unn nemme bnudzd werre derf.

Unn des ischn logischa Fehlschluss, weil ausm Fehle vunna moralische B'reschdischung zuna Aussach, B'haubdung, Vorschrifd etc. nedd die Falschhaid do'd'vu folschd. Awwa des moralische Agumend isch schwach, wails jo soi konn, dass die Person ihr Osischde g'ännad hodd odda awwa Grind fa Ausnohme hodd.

Des Agumend will die moralisch Audorided unnagrawe unn deswesche ischs *tu-quoque* Agumend umso wirgsoma, je mehr sisch de Geschna als moralisch iwwalesche präsendiere konn.

Des Agumend komma als Variond vum Argumentum ad hominem unnem Whataboutism vaschdeje unn kummd gern gesche moralischi Oiwend, B'werdunge unn Vorschrifde zum Oisadz.

## Baischbiel
Ä tipisches Baisbiel isch:

A saachd zu B: „Bessa wonn nedd soviel saufschd.“Dodruffhie sachd B zu A: „Du saufschd doch selwa a viel!“

## De Druchschluss
S**Tu quoque'' Agumend folschdm Muschda



De Druchschluss lischd dorin, dass des ä [[Moral|moralisches]] B'werdung vum A indem wassa gsachd odda gmachd hodd, nigx midm Agumend odda Ausaach X zu due hodd. Des werd a gern als [[Roter Hering|Roda Herring]] [[Taktik|Tagdigg]] vawend unn ischä Variond vum [[Argumentum ad hominem]] Druchschluss, wuma Aussache vun Laid zuriggwaise dud, indemma Faggde odda Bhaubdunge iwwa die Laid b'nudzd,umse uuglaawwirdisch erschoine zu losse.

== Im Reschd ==

S**Tu quoque* Agumend konn erfolschraisch inde Reschdschbreschung soi. Zum Baischbiel konn ä [[Privatrecht|Briwadreschdlische]] B'grindunge gesche Fordarungen vunna onnare Vadrachspadai zulässisch soi, wonnse sisch selwa nedd onde Vadrach halde duen. Weschede sog'nonde [[synallagma]]tische Vagnibfung vun [[Leistungspflicht|Laischdunge]] unn Geschelaischdunge hoddä Vadrachsuutreuje vun änna Padai Auswirgunge uff ihr Fordarunge ausm Vadrach. Im Abaidreschd konns *tu quoque* a ä Roll schbiele. So konn zum Baischbiel kä Klaach erhowe werre, wonn Froche beide Oischdellung nedd rischdisch b'ondword worre, awwa die Froche reschdlisch uuzulässisch gwesd sinn. Des heesd, dassma ausm Ureschd, desma gescheniwwa onnare b'gongen hodd, kä Reschd ablaide konn. Im [[Öffentliches Recht|effendlische Reschd]] unnem [[Strafrecht|Schdrofreschd]] isches onnaschda. S'hodd zum Baisbiel kä Reschd uff Glaischvähonldung im Ureschd. Unnim [[Wettbewerbsrecht|Weddb'werbsreschd]] gilds nochde agduell Reschdschbreschung a nedd.

Im [[Völkerrecht|Velgareschd]] schbields *tu quoque* weschede [[Gegenseitigkeit (Völkerrecht)|Geschesaidischkaid]] ä grossi Roll. 

Die Vadaidischung baide [[Nürnberger Prozesse|Nirnberscha Brozesse]] isch des *tu quoque* a b'nudzd worre. Im Brozess geschede [[Nazi-Kriegsverbrecher|Nazi-Grieschsvabrescha]] Klaus Barbie hodd soin [[Anwalt}Owald]] de Jacques Vergès agumendierd, dass im [[Algerien|Algerije]]griesch die [[Frankreich|frozesische]] Offizier wiede General Jacques Massu ähnlische Grieschsvabresche b'gongen hodd, wie die, wuma em Barbie yur Laschd leschd. Unn deswesche hedd de frozesische Schdaad kä moralisches Reschd de Barbie vor G'rischd zu schdelle. Die *tu quoque* Vadaidischung hodds G'rischd, wude Barbie vaurdaild hodd, awwa zurigg'g'wiese.

== Gugschd a uff ==
* [[Argumentum ergo decedo]]

== Websaide ==
* [http://plato.stanford.edu/archives/spr2013/entries/logic-informal/ Leo Groarke: *Informal Logic*, The Stanford Encyclopedia of Philosophy (Spring 2013 Edition), Edward N. Zalta (ed.)]

== Bischa ==
* Jonas Pfister: Werkzeuge des Philosophierens. Stuttgart, Reclam 2013 (Reclams Universal-Bibliothek Nr. 19138), ISBN 978-3-15-019138-5, S. 126 f.
* Sienho Yee: *The *Tu Quoque* Argument as a Defence to International Crimes, Prosecution or Punishment.'' Chinese Journal of International Law, Vol. 3, No. 1 (Cumulative No. 5), 2004, S. 87–134 (PDF).

## Vawais